text: Indrømmelser til marskbønder
  17 januar 2011 kl. 14.34
  Protester fra landmænd hjalp. Fødevareminister Henrik Høegh gav i dag en indrømmelse til landmændene ved den sønderjyske marsk.
  Landmændene har protesteret mod et nyt lovforslag om bræmmer.
  Forslaget betyder, at landmænd af hensyn til miljøet kan dyrke en langt mindre del af deres marker. 
  Men lovforslaget kommer ikke til at gælde landmænd i marsken - det forsikrede fødevareministeren på et møde i Agerskov i dag, hvor 300 landmænd var mødt op.
  